Jean-Claude Carrière
Jean-Claude Carrière (17. september 1931 Colombières-sur-Orb – 8. veebruar 2021 Pariis) oli prantsuse stsenarist, näitekirjanik ja filminäitleja. Tema esimene romaan "Lézard" ilmus 1957. aastal. Jean-Claude Carrière tegi koostööd selliste filmirežissööridega nagu Jacques Tati, Pierre Étaix, Luis Buñuel, Miloš Forman jpt. Jean-Claude Carrière võitis 1963. aastal Oscari lühifilmi "Heureux anniversaire" eest ja 2014. aastal pälvis ta elutöö Oscari.